**Kompassiruusu 2023 -kulttuurciist miõđât Suoma Sámi Nuorat – Lääʹddjânnam sääʹmnuõr rõ -õhttõʹsse tuâjast nuõrr säʹmmlai kulttuuridentiteeʹtt da ǩiõl ouʹdde**

18.4.2023 čiâss 8:30 | Kauppduumšeǩ Otto A. Maalm sǩiâŋkkâmteäʹǧǧruõkkõs (OAM)

**Suoma Sámi Nuorat – Lääʹddjânnam sääʹmnuõr rõ (SSN) vuäǯǯ Kauppduumšeǩ Otto A. Maalm sǩiâŋkkâmteäʹǧǧruõkkõõzz miõttâm Kompassiruusu 2023 -kulttuurciist tuâjast nuõrr säʹmmlai kulttuuridentiteeʹtt da ǩiõl ouʹdde.**

Lääʹddjânnam sääʹmnuõr rõ lij eeʹjj 1991 vuâđđuum õhttõs, kååʹtt toiʹmmai väʹlddkååddlânji nuõrr säʹmmlai kulttuuridentiteeʹtt da ǩiõl tuärjjeem diõtt. Õhttõs välvv nuõrr säʹmmlai vuõiggâdvuõđid vuâđđlääʹjj täʹǩǩeem säʹmmlai ǩiõlʼlaž da kulttuurlaž vuõiggâdvuõđi tieuʹddem diõtt.

Mõõnni iiʹjji ääiʹj, ko säʹmmlai vuõiggâdvuõđ lie leämmaž õõlmâsvuõđâst jeäʹrbi mieʹldd rijddum sääʹmteʹǧǧlääʹjj oođummuž diõtt, õhttõs lij aktiivlânji oouʹdääm lääʹǩǩoođummuž, koʹst âânčeš ciistâst alggmeer säʹmmlai kulttuurautonomia. Ääiʹj, kuäʹss määŋg nuõrr säʹmmla lie vaar vueʹlnn mõõnted ǩiõlâz da kulttuurlaž identiteeʹttez, õhttõõzzâst lij leämmaž tääʹrǩes sââʹjj nuõri tuärjjan.

**Jiijjâs ǩiõlâst da kulttuurâst âlgg vueiʹtted tobddâd räämm da kuärǥ**

- Kompassiruusu-ciistin Otto A. Maalm sǩiâŋkkâmteäʹǧǧruõkkõs haaʹlad čuäʹjted äärvast âânnmõõžž da tuärj Lääʹddjânnam sääʹmnuõr -õhttõʹsse. Tuäivvap, što õhttõs vuäitt haʹŋǩǩõõzzines, õhttsaž toiʹmmjummšiʹnes da kuâsttjemvuõđines raʹvvjed sääʹmǩiõli sââʹj, što nuõrr säʹmmla vuäiʹtte tobddâd räämm da kuärǥ jiijjâz ǩiõlâst da kulttuurâst, tuâtt professor Mirjam Kalland, kååʹtt tåimm Kauppduumšeǩ Otto A. Maalm sǩiâŋkkâmteäʹǧǧruõkkõõzz halltõõzz saaǥǥjååʹđteeʹjen.

Kompassiruusu-kulttuurciist miõđât ooumže, organisaatiooʹje leʹbe säimmõʹsse, kååʹtt lij miârkteei naaʹlin oouʹdääm meerčuõvtõõzz, ââʹlab mättʼtõõzz, tuʹtǩǩummuž leʹbe õõlmâs pueʹr. Cistt lij 30 000 euʹrred.

Kompassiruusu miõđât juõʹǩǩ nuuʹbb eeʹjj Otto-peeiʹv (17.4.) da tõn leät tän mätta miõttâm viiđ vuâra. Eeʹjj 2021 ciist miõʹtteš doseʹntt Anna Hielm-Björkmaaʹne suu innovatiivlaž koronapiânnaituʹtǩǩummšest.

**Lââʹssteâđaid ouʹdde:**

* **Máren-Elle Länsman**, Lääʹddjânnam sääʹmnuõr rõ, halltõõzz väär´rrsaaǥǥjååʹđteei

+358 40 7453512, [suomasaminuorat@gmail.com](mailto:suomasaminuorat@gmail.com)  / [www.ssn.fi](http://www.ssn.fi/)

**Lââʹssteâđ foondâst:** Kauppduumšeǩ Otto A. Maalm sǩiâŋkkâmteäʹǧǧruõkkõõzz vuâđđeeš eeʹjj 1898. Teäʹǧǧruõkkõõzz motton lij "mieʹldd jooʹtti oummi äuʹǩǩen da õhttsažkååʹdd pueʹreem diõtt". [www.ottomalm.fi](http://www.ottomalm.fi)